钦定古今图书集成/明伦汇编/官常典/第741卷 > 陈闻诗 董伦
## 钦定古今图书集成/明伦汇编/官常典/第741卷 > 陈闻诗 董伦

按《明外史忠义传》：“闻诗，字廷训，柘城人。嘉靖中举于
乡，以亲老，绝意仕进。亲殁，居丧哀毁。三十二年秋，贼
师尚诏陷归德，闻闻诗名，欲劫为帅，已陷柘城，拥之
至，诱说百端，不屈。引其家数人斩之，曰：‘不从，灭而族’。
闻诗绐曰：‘必欲吾行，毋杀人，毋纵火’。贼许诺，拥以行。
闻诗遂不食，至鹿邑自经死。伦，归德检校也。尚诏入”
归德，知府及守卫官皆遁。伦率民兵巷战，被执，垂死，
犹手刃数贼，妻贾及童仆皆从死。诏赠闻诗凤阳同
知，伦归德同知，并立祠死所。